*“Aptitudinile de înţelegere şi folosire a cunoştinţelor matematice sunt înnăscute în fiecare copil normal.”*

I.Piaget

În cadrul acestui proiect, am învăţat să îmbinăm utilul cu plăcutul, matematica cu IT-ul, să ne autocorectăm şi sa ne autoevaluăm, dar mai ales, să învăţăm să lucrăm în echipă. Am încercat să valorificăm fiecare idee, ne-am asigurat că urmărim acelaşi obiectiv şi am încercat să îndeplinim sarcinile pe care ne le-am asumat. Astfel, am format o echipă unde toţi am lucrat, unde am încercat să învăţăm unii de la alţii şi să ne corectăm reciproc. Considerăm că lucrul în echipă este cel mai util în atingerea unor ţeluri. Am încercat să urmărim câţiva paşi bine conturaţi:

1. Am încercat să atingem obiectivul care doreşte să-l atingă echipa noastră-experimentarea situaţiei de a fi parte a unei echipe, de a colabora cu ceilalţi pentru realizarea unui scop comun, de a învăţa împreună.
2. Găsirea unor concepte-cheie: echipa, responsabilităţi, organizare, scop comun.
3. Materiale necesare: Am încercat să folosim calităţile şi imaginaţia fiecărui membru al echipei. Astfel, toţi am contribuit cu materiale, în funcţie de rolul pe care l-am avut în proiect.
4. Analiza activităţii:

-Cum s-a organizat echipa?

-Cum v-aţi simtit ca parte componentă a echipei?

-Cât de greu a fost până aţi găsit modalitatea de comunicare cu ceilalţi?

-Cum v-aţi simţit lucrând împreună?

-Ce anume v-a motivat să lucraţi?

Uneori este foarte greu să lucrăm împreună cu alţii, să ne adaptăm stilului de muncă în grup. Există persoane care se simt bine de la început şi lucrează cu eficienţă în compania celorlalţi, iar alţii care cooperează mai dificil. Ca eficienţă, lucrul în echipă depăşeşte rezultatele unei activităţi solitare, de aceea este necesar să învăţăm, să exersăm şi să experimentăm cât mai des colaborarea cu ceilalţi. Comunicarea este una dintre cele mai importante dimensiuni ale lucrului în echipă. Când membrii unui grup au de îndeplinit un scop comun, încearcă să devină o echipă, care pentru a fi eficientă, îşi creează o regulă proprie de comunicare, un stil. Asemenea comunicării, motivaţia este un factor foarte important al cooperării dintre membrii grupului, coeziunea ducând la convergenţa părerilor, ideilor originale necesare atingerii obiectivelor.

*‘‘Toate afacerile se pot reduce la trei cuvinte: oameni, produse, profit. Oamenii sunt primii. Fără o echipă bună, celelalte sunt egale cu zero.”*

Lee Iacocca